khistorydata/jeongjo-sjw-relations huggingface dataset:
정조 23년
執義曺允遂司諫朴崙壽啓曰請遲晩後物故罪人啓能亟施孥籍趾賊等凶種快施邦刑獻遂設鞫得情措辭見上請夏賊子女亟施跪斬之典斗恭親屬應坐之類一依适雲例擧行英村斗恒及夏賊親屬奴傔連伊夫妻竝嚴鞫得情快正典刑措辭見上請物故罪人國榮亟施孥籍之典措辭見上請明謙以謙亟施孥戮逆復庶子好石亟施處絞荐棘罪人時偉設鞫得情快正王法遲晩罪人宇鎭捧根脚快正王法措辭見上請承款後物故罪人九宗亟施孥籍之典措辭見上答曰不允
정조 23년
司諫朴崙壽啓曰請金甲島爲奴罪人克觀更令王府嚴鞫得情快正王法措辭見上請逆賊尙魯亟施孥戮之典措辭見上請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上答曰不允
정조 23년
全羅監司趙宗鉉疏曰伏以臣卽一癃廢垂死之喘耳藩維之重剸理之責初何嘗一毫彷彿而只緣株守不固義分居先冒據匪據居然三易序矣志切圖酬而精力已銷罪積辜恩而郵罰尙逭日夕悸恐若無所容卽見吏曹行會以臺疏論李謙會事有嚴査狀聞之命臣於此有惶惑不自安者其疏辭之逶迤隱暎見者無以諦得而至於要置營客云者臣營初無往來之人未知要置者何人而況黜陟之政有國所重爲道臣者固當十分謹嚴而乃爲管下守令恣賣之柄則其爲辱朝廷而羞一路當如何哉身爲按道之臣犯此難貰之科而厭然自揜强顔行査則揆以廉防寧有是也特敎査啓事體至重其所擧行不容少緩而此殆以臣査臣其不可冒當也決矣伏乞聖明亟命遞臣藩任俾査體嚴而成命無稽焉仍念臣之犬馬之齒差過一月洽滿七旬防滿則退年至則去在臣爲準備語政擬迨此秋務之暇仰徼體諒之恩今則不待臣言自屬已遞人餉臣誠亦厚矣水土不服疾病漸痼形殼僅存鬼事將迫而以臣待勘之蹤未暇言病恭俟處分惟聖慈哀憐而垂察焉臣無任云云答曰省疏具悉驟看使之行査矣其疏中若有營客二字則卿必難安而初無往來之人云爾則要置之說便歸烏有於卿何有乎然而該倅亦於前伯時在任則揆以國體不可不一覈以明之卿其勿辭卽爲擧行
정조 23년
正言沈普永疏曰伏以臣性本愚魯識又荒茀固不足備數於淸朝百執事之列而特蒙我殿下天地罔極之恩擢之以非常之科寵之以踰分之職愛之如嬰兒而庇覆之誨之如嚴父而培植之通籍六年之間前後所叨罔非聖恩惟以奔走職事圖報涓埃爲萬一之望而感激洪私待罪臺省今已累日矣揣分量能顧何敢以言官自處復玷淸朝之名器也哉固當鏟跡名途歸養老母日與農民父老歌詠聖澤是臣區區之願而況臣之素患風疾當寒添劇叫苦旅舍供職無路莫重言責之任緣臣久曠冞切悚懍伏乞天地父母亟賜鐫改以安私分仍治臣瀆擾之罪焉臣於乞免之章更不宜贅及他說以瀆崇聽而愛君之誠天賦旣均憂國之忱人彝所同有難泯默敢此附陳惟聖明少垂察焉嗚呼王綱之頹弛人心之陷溺孰今日若也懲討不嚴亂本自在義理不明標榜層出擧世翕翕流弊滔滔夫何唐虞比隆之會有此漢以下委靡之漸也萬機靡暇聖躬徒勞百度未貞治效尤邈以言乎天災則仁愛之警告殆無虛歲以言乎敎則邪說之橫流甚於洪水苟究其受病之源言路之不開最爲當今切急之憂何者大舜之聖焉而好察邇言夏禹之哲焉而特拜昌言此所以言官之爲人主耳目而獨奈何近年以來媕妸之俗膠固纏繞遇事囁嚅擧以桑龜爲戒隨衆逡巡惟恐仗馬見斥官師之相規亦未聞焉衮闕之有補尙何責也夫臺臣之許以風聞論事卽古之美制也言可用則採之言不可用則置之而今之入臺閣者率不得盡其所聞或有草草數語徒涉屑越而止將焉用彼言官哉賈山有言曰震之以威壓之以重雖有孟賁之勇鮮有不摧折者伏願殿下廣開言路以光聖德愼擇言官以重臺選則國家大幸矣夫場屋所以正士習取人才之道而漢唐以來貢擧法也挽近以來士氣委薾儒風頹闒靜几詩書罕聞謹飭之工荆圍翰墨專事紛競之習方今聖明在上治敎休明作成之方培養之節靡不用其極而一國元氣何若是寥寥也至若設場試士定時呼呈者欲使荆玉有盡日磨琢之美楚楠無促刻斧鑿之痕則庶無遺珠之歎而及其榜出也能文者太半落莫借手者到底嵬捷玆曷故焉嗚呼寅時懸題巳時呼呈則雖庸才鈍手足可以趁時呈券而況文才敏速爲場中巨擘者呼呈前一筆揮灑幾至二手三手之多等待時限環場簇立呼呈令下互相爭先行止顚倒巾服破裂多士之雜沓有如一場驟雨試券之投呈無異秋風落葉如是之際實寸之券反居晩呈之軸借手之文輒入早呈之券眞所謂涇渭不分玉石俱雜爲主司者亦安得不計早晩辨其主客也耶若此不已則雖韓柳之雄詞將未免孫山外矣設場取才之意果安在哉及今矯救之策莫如另擇考官一心秉公嚴其場屋而待其榜出京則令泮長定日面試鄕則令道伯亦皆面試而其中無文之類施以科律其時考官竝令嚴繩則借文之徒初不入場而士氣整齊人才可得臣謂勿施呼呈之規宜矣封山卽朝家之出尋常守護處而近年以來禁令解弛監官山直輩暗地偸斫卽第二件事所謂木商輩專事謀利之計輒以旁磎曲逕圖得上司關文謂之以封山之外而及其入山之際行賂鄕色恣意亂斫卜定之意加斫狼藉雖曰封山之外安知不犯於封山之內耶莫重封山時聞丁丁之聲而漸至濯濯之境況殺牛烹鷄徒貽峽氓之弊聚黨募丁難免農民之害臣家在山下熟知木商之爲弊不一而足矣臣謂另飭廟堂如非不得不用處外切勿輕易許給關文如或有木商輩許斫之事則地方官親進封山定其界限計其株數無至一株添斫而至於其弊之及於峽氓農民者亦一切嚴禁宜矣名山之設置史庫法意有在而史庫之置參奉二員卽古之守藏史遺制也其爲任也不輕而重不可屬之下賤俾作免軍役之資近因皁隷之冒竊儒錄而貨蹊旁通士夫之放倒廉隅而請帖亂行甚至朝遞夕改反爲閑丁逋逃之所乍來旋去徒貽番僧迎送之弊烏在其尊閣史庫設官守護之意哉關東五臺山旣如此他處可推而知臣謂申飭道臣極擇其人以重事面斷不可已矣臣無任云云省疏具悉言路之開廣爾言甚是而擇言官不如求直言予欲以是加勉矣呼呈之規勿施事呼呈之於正士趨固末耳然其法意則在於禁早呈縱有相混之弊又豈可銷刻乎關東松禁事爾旣以家在山下熟知木商之爲弊言之則其所謂上司關文之圖得者果指何司許令廟堂草記稟處爾亦以某司某邑之犯科言送廟堂以爲勘懲之地附陳史庫事卽道臣存大抵淸朝臺閣之任其自重之者所以重淸朝而湖南前伯俵結事論勘也因事實之相左筵敎及判辭屢示不槪爾至今更無一言何也爾其勿辭察職
정조 23년
己未十一月二十二日辰時上御便殿右副承旨入侍時右副承旨韓用鐸記事官金啓溫記注官承膺祚記事官李存秀檢校直閣徐榮輔沈象奎舊抄啓文臣李書九以次進伏訖上敎榮輔等曰御製編摩何當訖役否榮輔曰今月內必欲進獻矣上曰序文數首有自內追得者當看詳以下竝爲載入可也仍敎書九曰近因機務有暇始讀春秋已至六七編而新印書中註解多與舊註牴牾雖曰多用杜預註而杜註旣多相反林註則又皆刊落此皆十分考據精確無疑而然耶書九曰新註果多相反於杜註而非有的證明據者則初不敢擅改矣上曰當初刪正雖曰皆有訂據驟看者必致惑於新舊注之相反矣依綱目發明之例同異處一一考核立其明證參以己見別爲一冊子使覽者有所考信俾無紛紜好矣又敎曰來頭專經講時旣令以經筵吐應講則事當依此爲之而大抵傳文不過如書之篇題詩之大旨則不必拘於用吐但於經文用吐則尊經之意兪益嚴重而爲士者亦似不難於誦習矣至如數行小小處此亦徒費分力之勞而未必有實效只於大篇別加標識使之應講則亦無所妨耶書九曰聖敎誠然如此則誦習此書者亦當省力於應講矣上曰註中多有新改者故欲問其明據而召卿矣逐一條辨從速成出一冊可也命書九榮輔等先退命書傳敎曰忠淸監司留待仍命退承史以次退出
정조 23년
己未十一月二十二日午時上御誠正閣諸承旨持公事入侍忠淸監司同爲入侍時行都承旨李集斗行左承旨曺允大右承旨鄭尙愚左副承旨徐有聞右副承旨韓用鐸同副承旨兪岳柱記事官洪奭周金啓溫記注官金景煥記事官李存秀直閣金近淳忠淸監司金履永以次進伏訖上曰公事讀奏岳柱曰吏房無公事矣先退集斗讀奏忠淸監司李泰永啓本瑞山等官反庫事遺棄兒收養形止開錄事有聞尙愚以無公事先退允大讀奏江原監司南公轍啓本罪人金聖運放送事用鐸先退命各書判付訖又命書傳敎曰近因新印春秋之翻刻使之致祭後給一件於主家意謂故重臣已經敦府命以知敦寧書之今聞未經云旣書之後何可追改知事曺允亨家令該曹知敦寧官敎安寶書送命履永進前敎曰官至刺史亦榮矣將老下去乎履永曰再明欲將往矣上曰戶結卜定卽道內指先屈之弊而近有新式徑遞則無得引等下去則自當知之而須另加留意於矯革也其次卽舟橋船再運事也今番犯科未必只是德山一邑此後則嚴飭到泊後趁卽裝載自明年俾有實效至於戰漕船通用事想已詳聞於有司堂上而此亦圖所以通變須下去善爲之也命宣諭訖命退諸臣以次退出
정조 23년
行都承旨李集斗坐行左承旨曺允大坐右承旨鄭尙愚緣故出左副承旨徐有聞坐直右副承旨韓用鐸式暇同副承旨兪岳柱坐直注書洪奭周仕金啓溫仕直事變假注書南吉寬仕
정조 23년
曺允大啓曰行大司憲宋煥箕在外執義曺允遂掌令金銑閔命爀呈辭持平李重蓮未肅拜持平一員未差監察茶時之意敢啓傳曰知道
정조 23년
傳于兪岳柱曰臺臣事豈不損體之甚乎初疏旣爽實賓筵日上下酬酢在筵旣親聽而無一言退出伊後供判疏批亦及之而尙今默然甚至今日詣臺而依例傳啓雖是生疎所致到今不可一味任他正言沈普永特遞
정조 23년
己未十一月二十三日辰時上御便殿左副承旨入侍時左副承旨徐有聞記事官金啓溫記注官金景煥記事官李存秀以次進伏訖上曰今日傳香爲幾處乎有聞曰齊陵英陵寧陵顯隆園今日傳香矣上曰預爲申飭於齋郞等處香祝下去時淸道等節各別爲之事分付仍命退承史以次退出
정조 23년
行都承旨李集斗坐行左承旨曺允大坐右承旨鄭尙愚坐左副承旨徐有聞坐直右副承旨韓用鐸式暇同副承旨兪岳柱坐直注書洪奭周仕金啓溫仕直事變假注書南吉寬仕
정조 23년
曺允大啓曰行大司憲宋煥箕在外執義曺允遂掌令閔命爀持平李重蓮差祭掌令金銑呈辭持平一員未差監察茶時之意敢啓傳曰知道
정조 23년
徐有聞以禮曹言啓曰卽接明陵參奉所報則今此冬至祭享兩官當爲備員而別檢李泳夏親病猝重萬無暫時離側進參之望云莫重祭享兩官不可不備別檢李泳夏今姑改差其代卽令該曹口傳差出以爲備員將事之地何如傳曰允
정조 23년
吏曹口傳政事以尹孝植爲明陵別檢
정조 23년
兵曹口傳政事護軍李翊模宋銓副護軍尹光普副司果沈奎魯金熙周尹命烈李東冕趙恒鎭沈普永鄭澣竝單付
정조 23년
傳于徐有聞曰貢果來到明日朝食堂頒柑仍於明倫堂試取弘文提學待開門牌招
정조 23년
以濟州防禦使林蓍喆狀啓薦新金橘以山橘代封惶恐待罪事傳于兪岳柱曰勿待罪事回諭
정조 23년
徐有聞以內醫院都提調提調意啓曰加差內醫朴烇待窠陞實事曾已命下矣內醫秦東秀汰去代加差內醫朴烇陞實何如傳曰允
정조 23년
鄭尙愚以兵曹言啓曰今日各廳堂下武臣朔試射時武臣兼宣傳官丁海翼未滿四矢依定式決棍十度身病及呈辭受由人退試次懸頉以入之意敢啓傳曰知道
정조 23년
己未十一月二十四日午時上御便殿左副承旨入侍時左副承旨徐有聞記事官金啓溫記注官承膺祚記事官李存秀以次進伏訖上曰今日日寒比昨稍解耶有聞曰然矣上曰刑曹放未放回啓卽爲出給後勿如是之意各別嚴飭可也命讀公事書判付訖命退承史以次退出
정조 23년
己未十一月二十四日午時上御便殿右承旨入侍時右承旨鄭尙愚記事官洪奭周記注官承膺祚記事官李存秀以次進伏訖尙愚曰昨日傳敎中臺臣事之事字司謁誤以者字傳之以至書頒莫重傳敎如是誤傳事甚可駭當該司謁令攸司科治何如上曰依爲之出擧條仍敎曰此是臺諫去就使之出朝報也仍命退承史以次退出
정조 23년
行都承旨李集斗坐行左承旨曺允大坐右承旨鄭尙愚坐直左副承旨徐有聞坐右副承旨韓用鐸坐直同副承旨兪岳柱坐注書洪奭周仕直金啓溫仕事變假注書南吉寬仕
정조 23년
曺允大啓曰行大司憲宋煥箕在外執義曺允遂掌令金銑閔命爀持平李重蓮差祭一員未差監察茶時之意敢啓傳曰知道
정조 23년
鄭尙愚啓曰備邊司郞廳來言今日賓廳日次而無時急稟定事來會本司云矣敢啓傳曰知道
정조 23년
鄭尙愚啓曰御營廳將官來言今日本廳軍兵私習云矣敢啓傳曰知道
정조 23년
傳于徐有聞曰禮房承旨馳詣宗廟永禧殿景慕宮奉審摘奸受香諸處一體奉審摘奸以來
정조 23년
徐有聞啓曰弘文提學黃昇源牌不進推考傳旨今方捧入而柑製命下之後如是違牌事甚未安更卽牌招何如傳曰允
정조 23년
徐有聞啓曰弘文提學黃昇源再牌不進推考傳旨今方捧入而柑製命下之後如是違牌不卽承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 23년
傳于李集斗曰都承旨持此御題與弘文提學偕往泮宮試取以來
정조 23년
徐有聞啓曰副應敎李龜雲副校理洪樂安副修撰李垿差祭校理尹悌東以親病出去副校理金履載修撰曺錫中鑄字所進玉堂上下番俱空事甚未安未差之代政官牌招開政差出待下批仍卽牌招以爲入直之地何如傳曰允
정조 23년
李集斗啓曰臣與弘文提學黃昇源偕往泮宮儒生試取則收券爲八十張捧入之意敢啓傳曰科次入侍
정조 23년
兪岳柱以吏曹言啓曰本曹佐郞李顯秀呈狀內矣身母在於忠淸道公州地自月前宿病添劇專人來到以此情理萬無供職之望卽速入啓遞改云親病旣如是沈重則不可强令察任改差何如傳曰允
정조 23년
韓用鐸啓曰右承旨鄭尙愚今方入侍臣用鐸吏兵批兼進之意敢啓傳曰知道
정조 23년
有政吏批判書徐龍輔進參判李書九進參議李魯春進右副承旨韓用鐸進以姜浚欽爲持平宋知濂爲正言尹命烈爲校理金熙周爲副修撰黃昇源爲左參贊李冕膺爲戶曹參判李基慶爲吏曹佐郞金箕應爲戶曹正郞金世淵爲司僕主簿鄭時善爲兵曹佐郞金瀍爲司藝尹序東爲司僕正承文正字金秉淵單付信川郡守權襈仍任事承傳兼執義韓致應減下
정조 23년
韓用鐸以兵批言啓曰訓鍊正前望中在京無故人只有二人以二望擬入之意敢啓傳曰知道
정조 23년
兵批判書李在學進參判金履翼入直參議金載翼病參知申獻朝差祭右副承旨韓用鐸進以尹長烈爲副摠管金虎臣李元翊爲景福將李彝煥爲慶熙將柳相斗爲訓鍊正尹墉爲阿吾地萬戶同知尹得莘僉知柳命源金載俊上護軍趙尙鎭護軍姜彝正徐瀅修尹弼秉具明遠副護軍徐美修朴奎淳梁垸李膺福崔獻重以上竝單付
정조 23년
鄭尙愚啓曰敦化東挾門仍留標信請出之意敢啓傳曰知道
정조 23년
兵曹口傳政事副護軍趙弘鎭單付
정조 23년
以洪良浩不敍傳旨傳于韓用鐸曰分揀
정조 23년
傳于韓用鐸曰卿宰罷職人敍用
정조 23년
韓用鐸以吏曹言啓曰卽接通禮院牒報則以爲明日景慕宮展拜時左右通禮當爲備員而右通禮尹序東纔已移拜司僕寺正矣其代卽速差出以爲備員之地云右通禮未差之代口傳備擬以入之意敢啓傳曰知道
정조 23년
吏曹口傳政事以韓致應爲右通禮
정조 23년
鄭尙愚以都摠府言啓曰今日入直內三廳武兼禁軍及軍兵等當爲中日習射而冬至前一日相値不得爲之之意敢啓傳曰知道
정조 23년
鄭尙愚以備邊司言啓曰糶糴所以爲民耗穀取用非古也雖因經費之不贍理財之無術京外需用不得不有藉於此而凡爲有司之臣營閫之任者固當仰體益下之念常思藏富之道近來京外各衙門耗穀發賣或高價執錢於秋後捧還之際或抑配徵錢於春末方農之日甚至分送吏校較計輕重點退旣報之直還寢已賣之穀畢竟流害皆歸於小民其爲有損法綱貽羞聽聞誠非細故山沿互換雖有年前飭禁令久則易弛至於高價抑配等諸般謬習亦難保其一齊痛革而今年諸路幸値稍熟懷保之政莫尙於使民無擾申明戒飭此正其時無論京外衙門耗穀發賣時無或復襲前套自干重科之意爲先嚴飭諸道何如傳曰允此草記甚爲得體爲民幸甚爲先嚴飭京外而仍又頒之朝紙俾各知此先甲之令莫敢犯科可也
정조 23년
鄭尙愚以御營廳言啓曰今十一月二十六日景慕宮展拜時依兵曹節目弘化門入直軍五十名待標信除出新營入直千摠李運昌出番哨官金泰協領赴于訓鍊都監都領陣而解嚴後還爲入直之意敢啓傳曰知道
정조 23년
己未十一月二十五日未時上御便殿左副承旨入侍時左副承旨徐有聞記事官洪奭周記注官金景煥記事官李存秀以次進伏訖上曰都承旨捧券入來云使之直爲詣閤仍命退承史以次退出
정조 23년
己未十一月二十五日申時上御便殿科次入侍時行都承旨李集斗右承旨鄭尙愚記事官洪奭周記注官金景煥承膺祚弘文提學黃昇源檢校待敎李存秀以次進伏訖命考券存秀進讀昇源考券將合考上曰此是賜第之科詳考工程以爲去就之地而違格與否亦爲審視也考券訖上親坼魁券坼名訖命書傳敎曰柑製居首三下一生員趙民和直赴殿試之次三下二生員金會淵直赴會試三下三進士柳諫給二分上曰趙民和兄弟之相繼登科壯矣集斗曰來頭殿試時當爲聯璧矣上曰兄弟三人之同時比較可謂罕有而其兄之登科屬耳其弟又占可知其爲實材矣又敎曰金會淵老儒也以言志居一宵雅肄三爲對者亦可見實材之工程而不得居魁可惜矣昇源曰第二句以盛德光輝與一人而已爲對偶者未免有不精之嘆故置之第二矣上曰莫非渠數矣命書傳敎曰明日當由逌瞻門展拜景慕宮該房知悉上曰金虎門仍留試官以下使之出去也仍命退諸臣以次退出
정조 23년
行都承旨李集斗坐行左承旨曺允大坐直右承旨鄭尙愚坐左副承旨徐有聞坐右副承旨韓用鐸坐同副承旨兪岳柱坐直注書洪奭周仕金啓溫仕直事變假注書南吉寬仕
정조 23년
大殿王大妃殿惠慶宮中宮殿內閣政院玉堂朝廷二品以上六曹堂上冬至單子問安答曰知道元子宮內閣政院玉堂問安答曰知悉
정조 23년
徐有聞啓曰時原任大臣率禮堂請對矣傳曰入侍
정조 23년
傳于徐有聞曰時原任閣臣入侍
정조 23년
傳于徐有聞曰入格儒生明日待令
정조 23년
有政吏批判書徐龍輔參判李書九參議李魯春進同副承旨兪岳柱進以南履翼爲修撰金近淳爲中學敎授
정조 23년
再政以李祖承爲禮曹判書李晩秀爲禮曹參判兼大司成李晩秀單付
정조 23년
鄭尙愚以兵批言啓曰前大提學洪良浩敍用自吏曹送西矣資級係是輔國知中樞有闕之代依例下批之意敢啓傳曰知道
정조 23년
兵批判書李在學病參判金履翼入直進參議金載翼參知申獻朝病右承旨鄭尙愚進知事洪良浩單付
정조 23년
徐有聞以禮曹言啓曰今十一月二十六日冬至朝賀諸道所封箋文中昌原府使趙𡹘以應封官兼別軍職各爲封箋矣一體看審捧入之意敢啓傳曰知道
정조 23년
己未十一月二十六日辰時上詣景慕宮展拜入侍時行都承旨李集斗行左承旨曺允大右承旨鄭尙愚左副承旨徐有聞右副承旨韓用鐸同副承旨兪岳柱記事官洪奭周金啓溫記注官承膺祚記事官李存秀檢校提學鄭民始直提學李晩秀檢校直閣徐榮輔沈象奎直閣金近淳以次隨駕上具翼善冠衮龍袍出萬安門乘輿藥房都提調李時秀提調金文淳進前曰侵早出宮聖體若何上曰一樣矣時秀曰臣等今方率禮堂請對而禮曹首堂未差令政院稟旨政官卽爲牌招開政差出何如上曰依爲之出擧條仍進發出仁政門肅章門建陽門銅龍門景化門敎曰請對大臣以下留待於萬八門近處之意史官傳諭以來賤臣承命往傳大駕出集禮門弘化門入逌瞻門日瞻門至宮大門降輿入就版位行再拜禮仍詣室內奉審訖入齋室承史以下口傳問安訖命入外辦通禮啓外辦上出西神門乘輿出日瞻門逌瞻門入弘化門敎曰還宮門路永淸門爲之大駕入明政門永淸門交泰門還內諸臣以次退出
정조 23년
己未十一月二十六日辰時上御便殿時原任大臣率禮堂請對入侍禮房承旨時原任閣臣同爲入侍時左副承旨徐有聞記事官洪奭周金啓溫記注官承膺祚記事官李存秀判府事李秉模左議政沈煥之右議政李時秀禮曹參判李祖承參議金羲淳檢校提學鄭民始原任直提學徐鼎修徐龍輔鄭大容直提學李晩秀原任直閣金勉柱檢校直閣徐榮輔沈象奎原任直閣金祖淳直閣金近淳以次進伏訖秉模等曰亞歲方屆日候淸和行禮眞殿仍謁閟宮早朝勞動之餘聖體若何上曰一樣矣秉模等曰王大妃殿氣候若何上曰一樣矣秉模等曰惠慶宮氣候若何上曰一樣矣今日便是新年冞切慶祝矣秉模等曰是日卽長至之日也一陽初生百祿來同顒祝之忱八域惟均元子宮封冊之禮必欲於今日得請矣上曰卿等之請固當然矣惟我朝列聖相承重熙累洽之化于今爲四百餘年在今日惟當率由舊章而已歷稽列朝封冊時儀文之可以考據者只有肅廟朝已行之禮蓋列朝封冊之禮多在沖齡而肅廟朝冊禮始行於寶齡七歲故其時儀文方爲大備予亦於八歲時始行冊禮而祈永之本亦惟在是予於昨年亦已言及於卿等而此蓋出於愈晩愈好之意卿等之心似或以不卽準請爲泄菀而予則以姑竢爲尤好矣行一三善之念亦曾有言及者而至若冠禮嘉禮則其在殿宮承歡之方有難踰明年冊禮前先行固好而不但章服諸節之多所掣礙旣無國朝可據之例亦不可容易議到矣記昔先朝於予嘉禮時唯於冊嬪日親臨而其餘賀儀皆以權停禮爲之予亦當仰述故事此等節目間事猶然況於大儀文乎今日卿等之請固應如此而在予鄭重難愼之意猶以爲太速今日則亦未及仰稟于殿宮明年與再明年間從當更有思量卿等亦不必相持矣煥之曰此非但臣等之言卽是八域臣民之所同仰祝旣承明年之下敎固當顒俟而至於再明年則又豈可遲待乎時秀曰今日卽亞歲也帀域含生攢手延頸之忱亶在今日之準請殿下亦豈不俯諒乎上曰自今以往無非好日何必今日乎祖承曰今日之請實是擧國之同情唯願兪音之亟降矣民始等曰臣等亦豈不仰認鄭重之聖意而群情之顒祝尤在於是日伏奉下敎雖與全未準請有異而終不得夬承兪音下情不勝泄菀矣上曰冊禮姑且鄭重而至於禁婚則謹稽列朝故事亦有前期數年出令之例以古例視之則今已晩矣而亦不能遞爲者亦以其屬於儀文間事也入學則冠禮前後何時不可而行之於冠禮後似好矣煥之曰禁婚一款亦是應行之典而尙今不爲亦已太晩此則先爲出令何如時秀曰此亦典禮所關不可不趁今稟定矣上曰此亦姑竢而退考前例之可據者以待更稟好矣秉模曰今日之敎無異於已承兪音而尙未奉明敎臣等之心實爲泄菀矣上曰此何等大典禮則鼎席尙闕首揆禮堂亦未備員而豈可以草草議定乎明年固好後年亦好予當有更商者卿等姑退而竢之也民始曰遲待明年已是愼重之極則又豈可遲待後年乎上曰登靈臺望雲物亦以分至啓閉之日而今日日氣可謂甚好矣煥之曰日氣之淸明果如聖敎而臣等攢祝之忱尤切於今日矣上曰適又思之入侍亞堂事誠貴矣壬申年予之元孫定號時此禮堂之曾祖以承宣書傳敎己卯冊封時又爲都監都提調此禮堂又以承宣書庚戌年元子定號傳敎今又入侍於請對事亦不偶矣十年之間尙在嘉善亦可謂淹滯其在記舊之道合有陞秩之擧大臣之見果何如秉模等曰今承聖敎事甚稀貴且其久次亦合陞擢矣以禮曹判書望筒命書傳敎曰請對之亞堂豈不貴乎亞堂之曾祖壬申年爲承旨承書定號傳敎又以直宿勞陞嘉義己卯年以大臣爲冊禮都監都提調此亞堂亦以承宣庚戌年承書定號傳敎今日又以禮堂請對其祖孫事蹟之相符可謂稀有而其曾祖大臣大拜於八年之內而此亞堂尙在嘉善久屈可知且其人品之淳謹常所嘉之禮曹參判李祖承判書今政陞擬與參判待下批牌招先入侍後謝恩上曰此亞堂爲故相之曾孫云予亦已閱人四世矣適因新曆之出計予之年則已爲四十九歲矣列聖朝入耆社之年國初則於七十歲肅廟朝則於五十九歲先朝則於五十一歲旣有先朝故事則此後諸臣亦必援例仰請而其在不稱老之義亦不敢遽當少竢來頭慶禮之年實合予意亦欲使卿等預知矣秉模曰臣等之請對入來也候班諸宰之顒俟兪音固無論下至輿儓之賤莫不攢手以待臣等之準請臣等豈可不得請而徑退乎上曰今日是好日也卿等之請固好而予念亶出於愼重卿等姑退俟之可也仍命退諸臣以次退出
정조 23년
徐有聞啓曰來初一日輪對日次矣敢稟傳曰當次人受點後日次來待
정조 23년
曺允大啓曰行大司憲宋煥箕在外執義曺允遂掌令閔命爀金銑呈辭持平李重蓮姜俊欽未肅拜監察茶時之意敢啓傳曰知道
정조 23년
傳于韓用鐸曰有司堂上入侍
정조 23년
鄭尙愚以都摠府言啓曰副摠管尹長烈以漢城府右尹本府坐起晝仕出去而逐日赴坐煩稟未安入番間除草記往來之意敢啓傳曰知道
정조 23년
鄭尙愚以訓鍊都監言啓曰本局哨官李盛愚身病甚重勢難察任改差何如傳曰允
정조 23년
上護軍趙尙鎭疏曰伏以臣萬里銜命五朔反面天休滋至玉體康寧區區慶忭曷有其極仍伏念臣以庸陋之姿危臲之蹤加之年紀衰邁疾病成痼復豈有翺翔榮塗之念而專對之命出自特簡義重往役誠切圖報未敢言私冒應出疆而性旣疎率事多昏錯凡於尊君命重事體之道未盡審愼之誠自速僨誤之科一事二事無往非罪辜負至重罰止薄罷杜門訟愆無地自容不竢終日恩敍遽降爵秩依舊且感且惶不知所云臣邇來情勢之危蹙人言之凌藉非比尋常追惟悸懍本事顚末前已仰暴庶幾俯燭今不必張皇架疊以犯瀆擾之罪而第其臚列極爲嚴峻至云事關義理有愧廉防驅勒譏嘲無復餘地爲人臣而遭此頰舌得此題目其何敢復齒簪紳之列而自同無故也哉至若醫官朴烇之仍帶赴燕便是故犯實爲難恕全昧格例於差任之後而只信啓請於差任之前無少趑趄擅自率往臣雖愚迷豈不知內醫之體重而擧措顚倒無所逃罪況又使事體重爲任不輕國書査對專在行人之照管則臣不能隨事敬謹盡心綜密始旣不察於咨文頭辭末又傳訛於勅書字句大僚請勘前後嚴截臣方自訟之不暇何敢以槐院撰出之不相管攝勅書原本之無路考準有所自恕乎雖蒙聖明之涵貸倖逭誅罰而私心悚惕無復可言噫臣奉職不謹行己無素臺省之拳踢迭發揆地之論責相續孤弱之情憂畏轉深祗宜息影鏟跡以爲自靖之道而已若諉時日之稍久而揚揚彈束則是眞忘廉冒恥之人臣不忍爲此也臣之前後受恩與天無極莫報涓埃動輒瘡疣隨處恩造曲費聖念無論冗散何敢辭巽而情勢如右有靦擧顔敢暴惶蹙之實仰瀆崇嚴之聽伏乞天地父母俯垂鑑諒亟加鐫削仍命選部永刋朝籍俾伸公議以安私分千萬幸甚臣無任云云答曰省疏具悉卿其勿辭行公
정조 23년
副修撰金熙周疏曰伏以史館相避法意莫嚴而臣與副應敎臣李龜雲有親査應避之嫌臣所帶春秋館記事官之任在法當遞玆敢援例陳章仰瀆崇嚴伏乞聖明亟命選部照例遞改以存公格以安私分千萬幸甚臣無任云云省疏具悉疏辭下該曹稟處
정조 23년
己未十一月二十七日辰時上御誠正閣諸承旨持公事入侍時行都承旨李集斗行左承旨曺允大右承旨鄭尙愚左副承旨徐有聞右副承旨韓用鐸同副承旨兪岳柱記事官洪奭周金啓溫記注官金景煥記事官李存秀直閣金近淳以次進伏訖岳柱讀奏平安監司韓用龜狀啓熙川郡守柳成逵到任事忠淸監司李泰永狀啓韓山郡守李志淳到任事濟州牧使林蓍喆狀啓旌義縣監金思喆到任事判官李宗蕃到任事吏曹內官受祿單子集斗以無公事先退有聞讀奏慶尙監司申耆狀啓倭船護送事統制使任嵂狀啓倭船問情事尙愚以無公事先退允大讀奏江原監司南公轍啓本罪人金季昌平昌到配事命分書判付訖用鐸以無公事先退上曰入格儒生入侍出榻敎奭周承命出傳與入格儒生趙民和金會淵柳諫偕入命存秀呼民和新來訖仍命陞殿民和進奏姓名命退會淵進奏姓名上曰科亦有數以爾文華尙未登科甚可惜也命退諫進奏姓名上曰見爾近頗放過於科場之文矣後勿如是也命入格儒生先退上曰差使員守令入侍出榻敎奭周承命出傳與三陟府使李壽彬榮川郡守李英秀靈巖郡守南履範扶餘縣監韓百衍偕入進伏命進前壽彬奏職姓名上曰近來松禁一切蕩然云何故致然耶壽彬曰朝令之下豈敢不嚴飭而不能無奸弊矣上曰爾則固新涖而道臣之不爲盡心蕫飭豈成說乎海弊則近果何如壽彬曰釐正以後別無他弊矣上曰所謂釐正未必保其無弊須各別着意也命退英秀奏職姓名上曰向因道臣狀啓自廟堂纔已稟處而陳墾處之不待三年之限徑先徵稅云者何故也英秀曰臣邑則別無新起收稅處矣上曰壬子大水後本邑之川浦沙被傷爲甚云豈以大小白山樹木近益童濯而汰崩之患輒有之耶英秀曰果然矣上曰今年秋事榮川則何如而道內優劣竝以所聞見陳之也英秀曰臣邑則可謂豐年而道內幾乎皆稔但沿海邑或有穴農處云矣上曰穀價與米價何如英秀曰一石租爲兩餘米則僅過二兩而木則七升價爲二兩餘矣上曰嶺南新舊竝督能不夥然而以今年民事參之何邑當爲難捧耶英秀曰沿邑似難矣上曰爾邑則無當捧條乎英秀曰只有昨年未捧條矣命退履範奏職姓名上曰靈巖則年事何如履範曰大登矣上曰近以湖南戶結役事屢煩上徹爾邑則何如而爾見綾州倅疏批乎履範曰果見之而新釐以後依此擧行矣上曰此事本非可以登聞於朝廷者而所謂釐正者何事耶履範曰考給租名色革罷以後更不徵捧於民間矣上曰所謂考給租云云尤不成說此豈朝家之所可知目下爲弊卽指結役戶斂也大抵惟正之供卽貢賊二者而賦者土之所出貢者任土作貢任土之貢以民之難於輸納也故設爲大同之法而此外豈有更微於田結之事乎自故相李元翼設施大同之初先從雜役而下手故諸般雜役皆是大同中所出而先朝均役節目亦自雜役之釐正爲始近來則守令不知此例元貢之外至有結斂之別般名色使害歸於民此豈成說乎此卽湖南目下急先當矯者故稍欲撙節付之舊伯釐革使不得以此等說屢煩於朝廷矣其所對揚全不成樣所謂往復廟堂者尤可駭然先從爾邑另加釐正而不在於法只在於人自爾身無所躬犯而自京司之令亦皆防報則人存政擧實在於是而靈巖一邑可以蘇弊矣日前廟堂又有抑配申禁之請此亦爲守宰者所當惕念奉行處諸凡如此之事皆欲勝於人則治聲豈有不聞之理況爾則無異特除須體前席勤諭之言無孤大處委畀之意也命退百衍奏職姓名上曰年事何如百衍曰豐年矣上曰守令則每爲民地則雖非大登口不言豐年而方伯亦然近來則忌諱成風問之則皆曰豐年此亦俗弊然矣仍敎曰穀價何如百衍曰米一石二兩餘租則一兩矣上曰新舊竝督爲幾何百衍曰昨年停退爲千餘石矣上曰戶數幾何百衍曰二千四百餘戶矣上曰本縣土瘠民貧雖曰如斗而十室之邑亦有民人社稷況爾家先故皆以治聲著聞尤爲自別須各別小心也命守令先退敎允大曰刑曹未回啓文案爲幾度與行査未及入來之爲幾度一一錄入也命退諸臣以次退出
정조 23년
己未十一月二十七日午時上御重熙堂右副承旨入侍有司堂上同爲入侍時右副承旨韓用鐸記事官金啓溫記注官金景煥記事官李存秀有司堂上李書九以次進伏訖上敎書九曰抑配申禁事草記批下後卽已行會耶書九曰已爲知委各道矣上曰各別嚴飭期有實效好矣仍敎曰近因民事之酬應少間欲於歲前畢讀春秋而向有註解中與舊註相反處辨訂成書之敎矣其果留意爲之耶書九曰今方爲之矣上曰舟橋文書幾何就緖耶書九曰近因戰漕船文書之考出未及於此事矣上曰從速爲之也書九曰景慕宮大享時奠幣及進饌樂章有合奏之敎故近因習樂見之則送神與撤籩豆樂章腔調相合故合奏果好而至於奠幣進饌樂章則登歌與軒架腔調各異故上鍾下磬自不相應樂章則雖可以遲奏而腔調則反歸於促急大抵一成之腔多者爲七十二腔而腔調之遲速不係於樂章之多寡若不減其腔數而只刪樂章之句則樂章愈少而腔調愈促此不可不一番稟定後釐正矣上曰然則議減其腔調爲好所謂七十二腔若是隔八相生周而復始者則亦無不可減之理卿旣職管樂院問于知者以爲釐正之道好矣又敎曰聲律之制今人旣無可語者而前此曾亦留意於此所謂擬譜一書與今見行者有異而初意則必欲一反古制故著爲此編而旣未及成書亦不能自信仍以束閣矣言端旣發卿其持去此書雖於公務倥傯之餘試取朱子黃鍾之說與律呂新書等諸書細加考證以爲試行之法則誠好矣書九曰臣本疎於音律無以知其詳矣上曰第加考閱可也仍命退諸臣以次退出
정조 23년
己未十一月二十七日申時上御便殿坐直承旨入侍時左副承旨徐有聞記事官洪奭周記注官金景煥記事官李存秀舊抄啓文臣徐瀅修以次進伏訖上曰近選朱詩名之曰雅誦俾用於太學月講矣其果見之否瀅修曰未及詳見矣上曰朱書大同集果有可觀乎瀅修曰或有大全之所無者矣上曰故持平李鳳祥家聞有小學及朱書箚記者云自本閣書報以爲取來之地可也仍命退諸臣以次退出
정조 23년
以廣州留守金思穆狀啓獻陵冬至祭封果齎納後還營事傳于徐有聞曰此後卿勿上來令典祀官齎奉事回諭受香亦依齊厚陵例爲之事該房知悉一體回諭
정조 23년
以黃海監司朴基正狀啓道內丁巳被災邑田畓未盡墾處待明春次第起墾之意嚴飭成冊修正上送備邊司及戶曹事傳于李集斗曰長連之尙未盡墾海州等邑之猶不滿摠豈前此嚴飭之意乎卿則新到雖不處分而各該邑倅之除拜稍久者其可曰擧職乎來頭又復若此成冊修啓時該守令請罪道伯則廟堂論勘事廟堂知悉亦爲回諭
정조 23년
有政吏批判書徐龍輔參判李書九參議李魯春進同副承旨兪岳柱進以高宅謙爲校理洪良浩爲知敦寧吳聖根爲禮曹佐郞洪疇九爲平市主簿白文璟爲典籍贈吏參李墣贈吏判例兼贈吏議李度平贈吏參例兼以上禮曹判書李祖承兩代追贈
정조 23년
再政判敦寧單洪良浩知敦寧單鄭民始
정조 23년
鄭尙愚啓曰兵批無緊窠吏批無送西之人無政事之意敢啓傳曰知道
정조 23년
鄭尙愚以訓鍊都監言啓曰去夜五更量兵曹正郞朴鍾淳犯夜於本局巡邏之時令該府拿問處之何如傳曰允
정조 23년
以兵曹正郞朴鍾淳拿處傳旨傳于兪岳柱曰姑先罷職
정조 23년
吏曹啓目粘連觀此弘文館副修撰金熙周上疏則以爲臣與副應敎李龜雲有親査應避之嫌臣所帶春秋館記事官之任亟令選部照例遞改亦爲白有臥乎所相避之法在下當遞金熙周所兼春秋館記事官之任減下何如判付啓依允
정조 23년
鄭尙愚以壯勇營言啓曰外營部將柳相斗除拜訓鍊院正矣其代當爲自辟差送而額外壯勇衛中參上乏人無以排擬今番亦以本營前銜哨官參上人推移差出何如傳曰允
정조 23년
曺允大以義禁府言啓曰保放罪人林淳浩還囚捧供以入之意敢啓傳曰知道
정조 23년
鄭尙愚以摠戎廳言啓曰本廳壯抄左司中哨官辛在榮身病危重猝難起動改差何如傳曰允
정조 23년
兵曹啓目粘連江華前司果田樂秋冒險入海拯濟三十二人誠極嘉尙似當依法典施以加資之典是白乎矣係干恩賞不敢擅便上裁何如判付啓依回啓施行爲旀待開門令政院官敎安寶與有旨成送爲良如敎
정조 23년
禁府啓目德山前縣監林淳浩原情云云傳旨內辭緣泛稱遲晩刑推得情何如判付啓事未前聞若此而小民何堪乎衍期至十月之罪猶屬餘事嚴加照律待明朝草記以聞爲良如敎又啓目粘連忠淸道放未放修啓成冊中本府所管罪人放秩忠州權偗乙良依啓聞施行爲白遣稟秩中鎭川南有寬忠州尹衡東大興趙時衡沃川李義和等段所犯不至深重合有疎放之道而臣府不敢擅便上裁爲白乎旀黃澗吳顯忠段身爲鎭將以其廩餘勒價換貂事係剝民公州金箕南海美金仁柱等莫重邊穀恣意執錢仍分取耗俱是法外不可輕議宥釋竝仍爲白乎旀他餘罪人等令刑曹稟處何如判付啓依回啓施行爲良如敎
정조 23년
禮曹判書李祖承疏曰伏以一陽肇序百福來同天心之眷顧方隆人情之蘄向普切臣於是日忝亞春官猥隨諸大臣後獲與於陳請之列誠切華祝之至三時回漢謠之重四揆分榮幸倍深顒昂前席溫諭春噓陽喣追念臣曾祖定翼公臣慶辰奔奏之勞嘉臣以能繼前躅而辭旨優渥衮褒鄭重仍擢臣八座峻秩臣雙擎九頓且惶且感不自知何以得此於吾君也顧臣世祿之臣也家世策名於先朝今朝之盛際恩榮侈身於舊慶新慶之昌辰金貂玉犀俱占嘉會環顧廷紳罕與爲比瞻聆所及莫不欣聳竊念臣性本儱侗才且譾劣需世致用百不猶人而通籍數十餘年歷揚華要驟躋卿月者惟聖明特以先臣之故而不遺其後人也先臣而有知亦必荷戴洪私結草是期而況臣多年近密偏蒙陶鑄提誘鞭策殆若慈母之於迷子嚴師之於後進也臣得以依近日月之光涵育雨露之澤一知半解至今備數於恒人者秋毫皆聖上賜也每念天地之造若是高深而塵露之報一未展效則未始不怵然而慙戁也今又濫竽而竊吹步竿而逾進班位極赫責任彌重臣身過福之懼姑置勿論朝家綜核之政不容是苟聖念縱出於飾喜臣心有愧於踰分退自筵中歷日恧縮玆敢略構短章仰暴血懇伏乞聖慈俯垂體諒亟收臣新授爵秩以重官方以安賤分不勝大願臣無任云云答曰省疏具悉卿其勿辭行公
정조 23년
己未十一月二十八日辰時上御誠正閣諸承旨持公事入侍時行都承旨李集斗行左承旨曺允大右承旨鄭尙愚左副承旨徐有聞右副承旨韓用鐸同副承旨兪岳柱記事官洪奭周金啓溫記注官承膺祚記事官李存秀直閣金近淳以次進伏訖岳柱讀奏忠淸監司李泰永狀啓忠州牧使安廷鐸到任事集斗有聞尙愚以無公事先退允大讀奏忠淸監司李泰永啓本罪人金春福放送事用鐸以無公事先退命分書判付訖又命書禮曹判書李祖承疏批又命書傳敎曰政官牌招開政仍命退諸臣以次退出
정조 23년
己未十一月二十八日辰時上御重熙堂軍士房承旨入侍稟事閣臣同爲入侍時右承旨鄭尙愚記事官金啓溫記注官金景煥記事官李存秀檢校提學鄭民始以次進伏訖民始曰日間聖體若何上曰一樣矣上曰政官已爲承牌乎尙愚曰姑無去來矣上曰亞銓以樂院事有詢問處開政後留待可也民始曰年分紙多有需用處從前請得以用矣今方見乏無以支用今年戶曹年分紙限一千斤移來取用何如上曰依爲之出擧條仍命退諸臣以次退出
정조 23년
己未十一月二十八日午時上御重熙堂禮房承旨入侍時左副承旨徐有聞記事官金啓溫記注官金景煥記事官李存秀以次進伏訖命書傳敎曰右副承旨入侍賤臣承命出傳右副承旨韓用鐸進伏命書傳敎曰獻陵典祀官副司果安策內下胡椒三升熟手木布各一疋米三斗崇陵典祀官副司果沈奎魯內下胡椒二升熟手木布各一疋永陵典祀官副司果尹命烈顯隆園典祀官水原判官金思羲各內下胡椒二升熟手各木一疋米一斗健元陵貞陵英陵宣陵熟手各米三斗光陵靖陵泰陵徽陵寧陵懿陵元陵熟手各米二斗順陵溫陵禧陵穆陵明陵翼陵惠陵弘陵熟手各米一斗賞給命書榻敎曰來待諸臣入侍賤臣承命出傳與掌樂提調李書九偕入進伏上曰昨日所下冊子果已見之乎書九曰未及詳閱矣上曰樂以舒緩爲先而腔調之太多反歸於促急必圖釐改之方可也命書九先退又命分書公事判付訖命退諸臣以次退出
정조 23년
行都承旨李集斗坐左承旨未差右承旨鄭尙愚坐直左副承旨徐有聞坐直右副承旨韓用鐸坐同副承旨兪岳柱坐注書洪奭周仕金啓溫仕直事變假注書南吉寬仕
정조 23년
有政吏批判書徐龍輔參判李書九參議李魯春進同副承旨兪岳柱進以金文淳爲判尹韓用龜爲刑曹參判申大顯爲左尹金履載爲南學敎授
정조 23년
兵批判書李在學進參判金履翼病參議金載翼病參知申獻朝入直右承旨鄭尙愚進以梁埉李彬爲宣傳官金宗赫爲外營部將
정조 23년
以判敦寧望筒傳于兪岳柱曰知敦寧降付單望勿施前望入之
정조 23년
知敦寧前望單子入之李致中落點
정조 23년
李集斗以賑恤廳言啓曰西部倉洞契任掌劉祥頊今月二十八日本洞路傍得一歲遺棄女兒同里居良女池召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 23년
鄭尙愚以一所巡廳言啓曰去夜二更一點量犯夜人嘉善崔在仁執捉而在仁爛漫泥醉昏倒路上不分東西末乃突入本廳房中凌蔑跳踉擧措駭悖依例移送兵曹從重科治之意敢啓傳曰知道
정조 23년
鄭尙愚以兵曹言啓曰去夜一所巡廳犯夜被捉嘉善崔在仁依更數嚴棍二十度之意敢啓傳曰知道
정조 23년
鄭尙愚以義禁府言啓曰忠淸道放未放修啓冊子中本府所管罪人放秩忠州權偗依啓聞施行稟秩中鎭川南有寬忠州尹衡東大興趙時衡沃川李義和等所犯不至深重合有疎放之道黃澗吳顯忠公州金箕南海美金仁柱等不可輕議宥釋竝仍事本府覆啓判付內依回啓施行事命下矣權偗南有寬尹衡東趙時衡李義和等放送事分付該道道臣之意敢啓傳曰知道
정조 23년
鄭尙愚以義禁府言啓曰時囚罪人林淳浩行査間姑放之意敢啓傳曰知道
정조 23년
行都承旨李集斗坐左承旨未差右承旨鄭尙愚坐直左副承旨徐有聞差祭右副承旨韓用鐸坐同副承旨兪岳柱坐直注書洪奭周仕直金啓溫仕事變假注書南吉寬仕
정조 23년
鄭尙愚啓曰行大司憲宋煥箕在外執義曺允遂掌令閔命爀金銑呈辭持平李重蓮姜浚欽未肅拜監察茶時之意敢啓傳曰知道
정조 23년
傳于鄭尙愚曰吏兵房承旨持歲抄入侍
정조 23년
兪岳柱啓曰吏曹歲抄單子中前察訪金樂祖之祖字書以祚字奏御文字何等敬謹而有此不審臣之矇然捧入不勝惶悚原單子改付標以入而該曹堂上不可無警推考何如傳曰允
정조 23년
以開城留守金勉柱狀啓進上白魚日氣姑未隆寒限內未得封進惶恐待罪事傳于徐有聞曰勿待罪事回諭
정조 23년
徐有聞以承文院都提調意啓曰院寫字官別付司果李命藝旣已終制還付其祿以充元額何如傳曰允
정조 23년
李集斗以戶曹言啓曰曹中各樣物種歲未遺在依例別單書入之意敢啓傳曰知道
정조 23년
知敦寧李致中疏曰伏以臣年紀旣耄精力益衰漸成癃廢之物雖閑司漫職實無陳力就列之望而日前水部移除有隕自天且惶且感章皇出肅昨日又伏奉敦府之命未滿旬日除旨聯翩臣是何人蒙被特恩若是之頻也固當感激恩數竭蹶趨膺而第臣素無敦寧揆以法例不可冒據玆陳短章仰瀆崇嚴伏乞聖慈亟令選部照例遞改以存公格以安私分千萬幸甚臣無任云云答曰省疏具悉疏辭下該曹稟處
정조 23년
平安監司李泰永疏曰伏以臣待罪湖藩周歲有餘矣涓埃莫報瘡疣畢露再疏冀免未蒙允許黽勉悚蹙惟日竢譴忽於千萬夢想之外伏奉除命以臣爲平安道觀察使者恩光所被一營動色臣手擎華誥且感且驚不覺五內之震越也噫臣百不肖似四無墻壁而惟我聖上天地於臣父母於臣坑坎而措衽席之安枯荄而回陽春之噓十數年來所被恩造與天無極簡自畿邑歷按海嶺拔諸下品推躋亞卿不但同朝之無比抑亦昔人之罕倫惟是生死向前湯火赴蹈卽臣一半分報效之道故向者湖臬之除時値歉荒事急賙賑他不暇顧卽日赴命而今玆關西重地事面尤別錢甲之富冠於八路而徵斂多端凋瘵轉深關防之重列以邊堡而昇平旣久疎虞日甚轄下之州鎭遙闊而彈壓必資威重邊門之商譯滋奸而管攝宜須公廉苟非通才宿望莫能按此自古遴選之重最爲諸路之首臣性本疎緩素非鍊達之才姿旣庸常且乏威望之著前此諸藩之歷試徒荷君靈之攸曁幸免大戾得至是日而若今所叨之任在臣身不但濫竽抑恐有累於淸朝器使之道且臣是何人七年之內周流四藩年除歲遷殆若非此莫可者然雖欲憑恃寵靈晏然仍赴而畢竟過福之招災以致公私之僨敗則臣固不足恤其於累聖簡何哉抑臣竊自念立朝殆三十年出入近密不過數載犬馬之齒已及遲暮蒲柳之質漸就衰朽疾病旣痼精力且耗剸理劇務實非所堪逖違歲餘今幸反面而旋出關塞復阻象魏區區戀軒之忱亦宜在鑑諒之中矣納符體重不得不入肅恩命而夤緣冒赴斷無其望玆敢披控血懇仰瀆崇嚴言非飾讓情出悃愊伏乞天地父母特賜諒察亟命收還臣新授職名亦治臣瀆撓之罪以肅朝綱以安私分千萬至祝臣無任云云答曰省疏具悉卿其勿辭往欽哉
정조 23년
左副承旨徐有聞書啓臣謹依聖敎進詣太常陪奉神位版至司寒壇奉安後壇上奉審則無頉祭物祭器祭井看審則精潔諸執事進排官摘奸則無頉臣仍留享所待將事畢還奉神位版後復命之意敢啓傳曰知道
정조 23년
己未十二月初一日辰時上御重熙堂諸承旨持公事入侍吏兵房承旨持歲抄入侍時右承旨鄭尙愚同副承旨兪岳柱記事官洪奭周金啓溫記注官承膺祚記事官李存秀以次進伏訖上曰公事何房有之乎岳柱曰吏兵房歲抄單子外吏房只有狀啓一度矣命讀奏岳柱讀奏忠淸監司金履永狀啓德山縣監朴民淳到任事命書判付訖上曰歲抄單子入之命書傳敎曰吏兵批歲抄點下者依例捧傳旨仍命退承史以次退出
정조 23년
己未十二月初一日辰時上御重熙堂都承旨禮房承旨入侍時行都承旨李集斗左副承旨徐有聞記事官洪奭周記注官承膺祚記事官李存秀以次進伏訖命有聞讀奏司寒祭祭報府敎曰冬令過溫甚可悶也仍命書傳敎曰禮房承旨司寒祭受香詣神室陪進位版仍爲獻官虔誠行事典祀官兼大祝以入直翰林塡差有聞存秀先退記注官金景煥進伏命書平安監司李泰永疏批訖仍命退承史以次退出
정조 23년
行都承旨李集斗坐左承旨鄭尙愚坐直右承旨徐有聞坐左副承旨李敬五坐右副承旨李魯春坐同副承旨兪岳柱坐直注書洪奭周仕金啓溫仕直事變假注書南吉寬仕
정조 23년
徐有聞啓曰明日當參經筵取稟傳曰停
정조 23년
傳于兪岳柱曰承旨前望單子入之待下批牌招察任
정조 23년
承旨前望單子入之李敬五落點
정조 23년
吏曹啓目粘連觀此知敦寧府事李致中上疏則以爲臣素無敦寧揆以法例不可冒據亟令選部照例遞改亦爲白有臥乎所旣無敦寧則似當許遞是白乎矣重臣所帶遞仍當否臣曹不敢擅便上裁何如判付啓仍任前職前望單子入之爲良如敎
정조 23년
知敦寧前望單子入之徐邁修落點
정조 23년
以金儀祥囚單子傳于李魯春曰保放
정조 23년
司諫朴崙壽啓曰罪人克觀以妖任之同氣凶謀逆節爛漫同參而嚴訊之下抵賴不服未克究覈未及承款王章莫伸輿憤莫洩請金甲島爲奴罪人克觀更令王府嚴鞫得情快正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典噫世道日下人心漸溺至於姜彝天輩出而亦一變怪也姜彝天則本以妖邪之性薄有啁啾之技剽取稗官浮淫之辭幻出市徒佻儇之態招誘遠近而或以術藝相衒糾結黨與而輒以標號相加騙取貨物旨意閃忽假設謊怪之事煽動妖誕之說而敢於顯露之餘反爲拔足之計前後情狀節節狡慝而如金履白誕妄陰邪之類又從以趨附使令之不暇托爲師弟而傳播邪說誘引徒黨而慫慂奸計京鄕焉出沒而甘作倀鬼晝宵焉綢繆而聽其指嗾其他至妖至邪之情殆有浮於彝天至於金鑢本以憸邪之徒投入妖陰之藪招呼容接爛漫同歸往復潝訿視若同胞者渠去來和應互相連肚者渠及夫發告之共議益見情跡之莫掩與彝天一而二二而一者也伏惟大明中天物無遁形而特推欲竝生之化俾躋咸與新之域有此酌處之命而第念渠輩雖是幺麽白徒而亦簪纓之裔也其詖淫之所漸染心術之所陷溺始若誘人而餂貨轉至捏妖而煽訛一此不止實有方來難言之慮在聖人辟以止辟之政決不可不嚴杜其漸以示生道殺人之義而不由王府徑付秋曹已是失刑之大者且未及窮覈遽已發配妖黨何以知畏民志何以底定請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌答院曰不允
정조 23년
敎平安監司李泰永書王若曰屛藩管轄之爲難先數關西方伯江山樓臺之兼美素稱海東餘抗必也授官以能今焉得君之重惟卿天姿樂易地閥赫華器局老成咸推其寬平敏達忠貞世篤不擇於燥濕險夷瀛館十年厦氈資論思之益星軺萬里象譯憚行臺之威惟其剸理之才尤長所以旬宣之任屢畀湖海歷遍有鮮于福星之稱嶺嶠往釐播廣平陽春之譽固知無施不可別利器於盤根必欲盡叩其餘輾輕車於熟路眷彼平安一道乃是仁賢舊都九區之畫宛然雖遺蹟之尙在八條之敎邈然奈民俗之漸訛餼廩無儲每憂使价之供億簽額多曠實覺關防之疎虞疇能臥護北門緬寇相之威略矧乎地接西夏懷范公之籌謨苟非國耳之誠豈合方面之寄玆授卿以云云卿其益懋宣揚之道庸副倚毗之衷生民之凋瘵未蘇懷保是急長史之臧否相混黜陟惟明樽俎折衝宜軫吳桑之禁裘帶整暇毋忘陶甓之勞自餘稟裁厥有典憲於戲甫六載而四節自南臬又西藩永懷雲天應有久於外之歎用作屛翰奈無出其右之人故玆敎示想宜知悉知製敎金履載製進
정조 23년
己未十二月初二日午時上御便殿左副承旨右副承旨入侍時左副承旨李魯春右副承旨韓用鐸記事官金啓溫記注官承膺祚記事官李存秀原任直提學鄭大容直提學李晩秀檢校直閣徐榮輔沈象奎舊抄啓文臣徐瀅修抄啓文臣曺錫中洪命周以次進伏訖上曰卿等見四書輯釋乎大容等曰未見之矣上曰此事甚奇矣大抵此冊卽倪氏士毅所編而卽四書小註初出之本其後永樂大全之編成也實因此書而潤色之然其所添入者往往有支離穿鑿處故薛文淸以下諸儒自大全已出之後獨皆惓惓於輯釋其後此書遂不行於世矣我英廟朝新鑄活字之初先印此書而此本今亦無見行者予在春邸時以甲寅字本鑄成壬辰字必欲重印英廟朝所刊之一部書以爲繼述之道而輯釋章圖在於內藏故只取輯釋原本以還倪氏之本面目分授賓僚使之校正矣伊後未遑印出仍亦不知謄本之在何處矣近因言端始聞此書之自故宰臣李義駿家移置於故重臣徐命膺家日前始命取來宛然如故人之面目此事誠不偶然矣大容等曰此書之顯晦可謂若有待焉及今校正印行似好矣瀅修曰此書絶罕於天下故四庫全書中亦不免見漏浙江書目之所得者亦不過論語泰伯子罕鄕黨三編見佚之本而此書之得全於今日者誠奇異矣上曰此書大體與永樂大全無異而刊落小註中枝葉矣瀅修曰此書久在臣家而永樂本則朱子章句集註中亦多有誤字雖以大學言之章句中必至於是而不遷之至輯釋則本作至而大全則誤作止咏歎淫液之液輯釋則本作液而大全則誤作泆如此等處不止一二也上曰旣以印行爲定則與永樂本倂行亦無所不可而此雖前已謄校者不可不細加考訂分授諸文臣與永樂大全參較考準小註之兩本竝入者逐處加點誤字之互有同異者無遺付籤使之從速校正可也仍敎曰右副亦爲校役也命書榻敎曰右副承旨許遞前望單子入之待下批牌招察任仍命退諸臣以次退出
정조 23년
行都承旨李集斗坐左承旨鄭尙愚坐右承旨徐有聞坐直左副承旨李敬五病右副承旨李魯春坐同副承旨兪岳柱坐直注書洪奭周仕金啓溫仕直事變假注書南吉寬仕
정조 23년
徐有聞啓曰初四日初五日崇陵忌辰祭齋戒正日初六日初七日溫陵忌辰祭齋戒正日初八日初九日長陵忌辰祭齋戒正日相値視事頉稟之意敢啓傳曰知道
정조 23년
李魯春啓曰行大司憲宋煥箕在外執義曺允遂掌令閔命爀金銑呈辭持平李重蓮姜浚欽未肅拜監察茶時之意敢啓傳曰知道未肅拜兩司許遞
정조 23년
傳于徐有聞曰來待詣臣入侍
정조 23년
有政吏批判書徐龍輔參判李書九進參議未差同副承旨兪岳柱進啓曰臺諫闕員今當差出而擬望之人乏少外任竝擬何如傳曰允以尹光普爲吏曹參議金圭夏金驥燦爲持平朴鍾淳爲副修撰李祖承爲右參贊工曹判書李致中仍任事承傳
정조 23년
再政以徐潞修爲龍岡縣令
정조 23년
鄭尙愚以兵批言啓曰前判敦寧洪良浩自吏曹送西矣資級係是輔國知中樞有闕之代依例下批之意敢啓傳曰知道
정조 23년
兵批判書李在學參判金履翼參議金載翼病參知申獻朝入直進左承旨鄭尙愚進知事洪良浩大護軍權護軍曺允大李益運鄭大容副護軍韓用鐸李膺運張宅基以上竝單付
정조 23년
以承傳色中官康壽甲拿處傳旨傳于李魯春曰分揀
정조 23년
兪岳柱啓曰今日政事中正言一員留窠不爲差出事甚未安臣之矇然捧入不勝惶悚而當該銓官不可無警推考何如傳曰現告不爲分明知委而然該房承旨推考可也
정조 23년
禁府啓目前都事喪人元有朋口招云云發問目反覆嚴詰則前後情狀渠亦無以掩諱不待施威箇箇遲晩究厥所爲萬萬痛惡照法嚴勘何如判付啓侮蔑莫重之受敎犯此難貰之罪外此諸犯所可索言反歸於屑越爲先施以限己身投之有畀之典仍施禁錮勿齒於搢紳之列爲良如敎又啓目殷栗前縣監元在明口招云云傳旨問目內辭緣漫漶爲說泛稱遲晩所當請刑是白乎矣旣有拿來取招之命上裁何如判付啓在邑時失囚之罪若過限優可定配況兩罪俱發乎到今亦何待該道限滿後狀聞乎施以徒配之典爲旀道臣査啓別無右袒之語則其所干囑雖有已行未行之別名登囚供不可一味屬之不虞當該道臣越俸一等爲良如敎
정조 23년
傳于兪岳柱曰寒事栗烈使之遍審衛士番所御營鄕軍直處所鋪不能成樣新拜之帥其所檢飭宜倍他帥而乃敢如此豈其用於帖給該營無空石乎御營大將李得濟爲先拿問處之俾知囹圄之苦卽遣宣傳官奪符以來
정조 23년
兪岳柱啓曰御營大將李得濟拿處事命下矣將兵之任不可一刻無摠察之人何以爲之敢稟傳曰都提調摠察從事官發牌聽傳敎
정조 23년
鄭尙愚以兵曹言啓曰謹依下敎宣傳官鄭周誠李載弘結縛捉來嚴囚龍虎營之意敢啓傳曰知道習陣不知在何時明日慕華館大張威儀開坐聚會宣薦內禁衛鄭周誠以筵敎分付後嚴棍二十度絶島充軍本事細曲折姑不査問雖未詳知有罔赦之三大罪得免常刑固失太寬而雖武將尙不敢犯如許之罪如渠蟣蝨之輩敢以處義等語借口於同僚入稟者卽宣傳官廳設置後初聞文臣固士夫武弁亦兩班而武弁則以裹革爲期所以烏角帶假注書爲之之處義躋卿列訓鍊大將不敢言者也鼻嚔發出之棗核大者乃敢無難冒犯乎其後侍衛擧行之後又敢於射會進去命下也忽復稱托有何拚死之端爲此叵測之擧乎然猶不足甚至兵判筵奏而其罪尤難容若此不已方來之憂誠有凜然者周誠何足責霜氷之漸不可不念嚴棍發配時周誠姓名抹去於宣薦之案李載弘則所犯之何如未聞之而其爲隨衆犯科亦可推知本事旣不詳覈姑爲嚴棍削名周誠入稟之事卿雖未及知之常時不能檢飭難免其責卿則推考首武將亦爲從重推考此後宣傳官等敢以處義二字如周誠樣登徹則施以當律斷不饒貸卿其書付該廳可也
정조 23년
鄭尙愚以備邊司言啓曰頃因義城僧信宗擊錚原情刑曹啓目判付內初元旣罷刷官辛亥又有詢問而近來各該邑擧行反有甚於內司官吏下去之時事之痛惡孰甚於是爲先令道臣應問作奸之類一倂捉來嚴問得其情實與不飭之地方官指名狀聞事命下矣卽見慶尙監司申耆狀啓則枚擧各人等招辭以爲信宗原情諸條捏合無實之言敢售欺天之計姑爲嚴囚待回下勘處計料義興義城兩邑色頭或憑藉願納收捧例錢或以生爲死成給立案諸般干犯綻露無餘竝分輕重刑懲冒頉奴婢還錄寺案虛名替徵一一査頉頭目願納亦卽革罷而至於移屬一款義興奴婢之居在義城者數爲七百八十餘口而生産則多歸於時居官雜頉則專責於案付邑比摠無路而作名之弊便成常規替徵之患每及頭目以至捧賂僞頉用情漏貢等弊率由於人居他官虛實莫辨之致而該邑收貢之例貢納後錢頉免情債比諸義城其數稍加苦歇懸殊移屬之願民情無怪事係更張令廟堂稟處地方官現告事虛名例徵其來已久實無以拈出指名爲辭矣奴婢之弊前後飭諭何等申嚴而虛名收斂科外誅求若是狼藉不可以事端之間或差爽有所容貸犯科各人旣自本道分輕重嚴懲則因循襲謬一不釐正之罪正在守令而只治下吏不論邑倅事體殊涉未安該道臣推考更令指名現告仍令該府拿問勘處至於移屬一款各邑奴婢皆有定摠隨其案付之名字溯考來歷加現代頉則生産逃故各有歸屬而今此兩邑奴婢生産則多歸於時居官雜頉則專責於案付邑云者可見其全無條理而義興則後錢情債比他尤重至使寄居隣境之類願爲移屬於時在之邑尤極可駭此不矯正反欲輕改元摠減此增彼則日後之弊有不可勝言移屬則置之加現代頉時無或如前混淆後錢情債之過濫者亦須別立科條痛加査正俾祛一分積弊之意嚴飭該道何如傳曰辛亥一問之後尙不大釐正者救其流莫如淸其源以是夙夜一念雖未嘗不往來於奴貢之弊而遲待者在於熟量後處之也竝與如許現發處任他之可乎切惡切駭者諸道中嶺邑之奸弊爲甚嶺邑之中現發處自來又爲甚道臣報辭之近於玩弄其可曰有一分嚴畏之心乎力所及意所到處竭誠擧行一邊釐正以其緣由枚報卽奉行朝令之道而況嶺南奴貢事前此諄複果何如也此而泛忽何其無謂之甚乎此草記亦未免循例惜乎廟堂之長藩臣之怠習也爲先三懸鈴行會先從現發處大行懲創之政一一釐正後使之報來報來後發遣備郞逐邑摘奸一有不謹監司守令等拿致王府施以重律可也
정조 23년
兪岳柱以兵曹言啓曰卽者門鑰已下之後尙衣院諸員金景益來言以烏梅進排事待令於差備矣門鑰將下故急走出來則門鑰已閉不得出去云渠旣非省記內員役則逗留不出於門鑰之前者事之無嚴莫此爲甚爲先拘囚本曹待開門出付攸司照律重繩何如傳曰勿治可也
정조 23년
兪岳柱以義禁府言啓曰時囚罪人元在明口招公事判付內施以徒配之典事命下矣元在明忠淸道丹陽郡長林驛徒三年定配而以判付內辭意具罪目依例發遣府羅將押送配所何如傳曰允
정조 23년
兪岳柱以義禁府言啓曰時囚罪人元有朋口招公事判付內爲先施以限己身投之有畀之典仍施禁錮勿齒於搢紳之列事命下矣元有朋咸鏡道富寧府施以限己身投之有畀之典而以判付內辭意具罪目依例發遣府羅將押送配所而禁錮年限以幾年磨鍊乎敢稟傳曰知道禁錮限五年可也
정조 23년
己未十二月初三日辰時上御便殿右承旨入侍時左承旨鄭尙愚記事官金啓溫記注官金景煥記事官李存秀檢校提學鄭民始以次進伏訖民始曰日間聖體若何上曰一樣矣命書傳敎曰徐忠憲公家主祀者今政除邑使之官享又命書榻敎曰政官牌招開政仍敎曰政牌卽爲催促事分付賤臣承命出飭命退諸臣以次退出
정조 23년
己未十二月初三日未時上御重熙堂禮房承旨右副承旨來待諸臣入侍時右承旨徐有聞右副承旨李魯春記事官洪奭周記注官承膺祚記事官李存秀平安監司李泰永以次進伏訖上敎泰永曰昨年湖西民情果何如泰永曰當初下去時正値旱甚民情果遑汲而其後雨澤遍洽雖未免歉而猶勝初料矣上曰穀價何以不甚騰踊乎泰永曰以荒歲事情觀之則穀價之如是誠非所料民亦不知其所以然矣上曰道內邪學之滋蔓今果浸息而李存昌之放釋人多以爲太遽云果何如耶泰永曰臣之率爾請放至今惶愧而以目下所見言之則的有悔悟之意矣上曰稅穀之如是遲滯果何故耶泰永曰舟橋船人則果無作弊而此專由吏民之奸弊矣上曰吏固容奸而民豈有弊乎泰永曰民亦多距納之弊矣後穀一事臣亦狀聞筵敎而此卽流來之加升名色本非近日創出者而公州天安唐津三邑則大同本無加升近亦如他邑例加納而此亦有猝難釐革之端矣上曰無論如此如彼豈可不釐正乎仍敎曰卿之歷遍四道亦可謂過矣而關西一路自今春以後無異經亂爲得一路之福星未暇爲卿慮也威生於廉固無容更勉而本道民窮財竭百弊叢集卿須惕念振刷之方也何當下去乎泰永曰臣所叨之踰濫旣蒙聖明之俯燭矣瀝血再懇雖甚悚惶而亦不敢遽然辭朝矣上曰何庸如是乎前伯體諒旣爲敦俗之政則須令及見於其兄之襄事卿須卽爲下去也仍命書榻敎曰平安監司明日辭朝仍命泰永先退上曰直閣入侍賤臣承命出與直閣金近淳偕入進伏上曰直閣持此御製祭文卽往致祭于金奉朝賀而祭品則以酒果爲之可也近淳承命先退上曰吏批啓辭捧入之時中官行步何其遲滯也仍命書傳敎曰近來承傳色中官行步無嚴令該府拿問處之仍命退承史以次退出
정조 23년
行都承旨李冕膺坐左承旨鄭尙愚坐右承旨徐英輔坐直左副承旨徐有聞坐右副承旨李魯春坐直同副承旨兪岳柱坐注書洪奭周仕金啓溫仕直事變假注書南吉寬仕
정조 23년
傳于兪岳柱曰平安監司留待
정조 23년
傳于兪岳柱曰平安監司入侍
정조 23년
備忘記平安監司李泰永下直長弓一張長箭一部片箭一部筒兒一箇賜給
정조 23년
承旨前望單子入之李冕膺徐英輔落點
정조 23년
以李得濟囚單子判付內放送牌招仍傳命召爲良如敎
정조 23년
以平安監司韓用龜狀啓道內各邑鎭舊還當捧中三分二特令仍停三分一分數收捧事令廟堂稟旨分付事傳于徐英輔曰依狀請施行事令廟堂專撥星火行會
정조 23년
鄭尙愚以兵曹言啓曰謹依本曹草記批旨今日臣進詣慕華館大張威儀開坐聚會宣薦內禁衛罪人鄭周誠拿入以筵敎及傳敎分付後嚴棍二十度慶尙道巨濟府充軍以傳敎內辭意具罪目出付畿營使之定驛子押送配所罪人李載弘亦爲拿入以筵敎及傳敎分付後嚴棍十五度放送而鄭周誠抹去於宣薦案李載弘削名事分付該廳之意敢啓傳曰知道
정조 23년
己未十二月初四日辰時上御重熙堂禮房承旨入侍平安監司同爲入侍時右承旨徐有聞記事官金啓溫記注官承膺祚記事官李存秀平安監司李泰永以次進伏訖上敎泰永曰何日欲發而何日到界計耶泰永曰再明將離發而到任則以十二日爲定矣上曰內試之地甚多而又令出外甚悵然矣昨已悉諭無庸更勉而營庫之枵耗泉貨之空竭矯弊之責專在於卿下去善爲之也命除宣諭命泰永先退仍敎曰禁府草記何不入來乎申飭可也仍命退承史以次退出
정조 23년
己未十二月初四日午時上御重熙堂右副承旨入侍時右副承旨李魯春記事官金啓溫記注官承膺祚記事官李存秀以次進伏訖上曰都承旨何不入來乎魯春曰聞有實病矣命書榻敎曰都承旨左副承旨許遞前望單子入之待下批牌招仍命退承史以次退出
정조 23년
行都承旨李冕膺病左承旨鄭尙愚坐右承旨徐有聞坐左副承旨李魯春坐直右副承旨兪岳柱坐直同副承旨崔獻重坐注書洪奭周赴試金啓溫赴試假注書申緯仕呂東植仕直事變假注書南吉寬仕
정조 23년
藥房提調金文淳左承旨鄭尙愚啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 23년
鄭尙愚啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 23년
兪岳柱啓曰三品官之無得過三日循例請牌曾有飭敎而吏曹參議尹光普除拜後過三日不爲出肅事體所在誠極未安從重推考仍卽牌招察任何如傳曰允
정조 23년
傳于兪岳柱曰右承旨入侍
정조 23년
以吏曹參議尹光普牌不進罷職傳旨傳于兪岳柱曰只推
정조 23년
有政吏批判書徐龍輔進參判李書九進參議尹光普傳旨未下右副承旨兪岳柱進以李東宇爲正言趙得永爲副校理李秉鼎爲禮曹判書尹長烈爲戶曹參判徐謙淳爲弘陵令
정조 23년
兵批判書李在學病參判金履翼入直進參議金載翼病參知申獻朝病左承旨鄭尙愚進僉知單金守基副護軍崔守魯副司直李重蓮副司果宋知濂竝單付
정조 23년
洪奭周赴試代以申緯爲假注書
정조 23년
以假注書望筒傳于兪岳柱曰呂東植仍察廳任
정조 23년
己未十二月初五日辰時上御便殿右承旨右副承旨入侍時右承旨徐英輔右副承旨李魯春假注書呂東植記注官金景煥承膺祚以次進伏訖上曰政官牌招開政出榻敎賤臣承命出傳命書榻敎曰右承旨許遞前望單子入之待下批牌招察任命退承史以次退出
정조 23년
行都承旨李冕膺坐左承旨鄭尙愚坐右承旨徐有聞坐直左副承旨李魯春坐右副承旨兪岳柱坐同副承旨崔獻重坐直注書洪奭周病金啓溫病假注書申緯仕呂東植仕直事變假注書南吉寬仕
정조 23년
以全羅監司趙宗鉉上疏傳于崔獻重曰貶期當前豈可一向無端深引乎樂安査事雖非道臣豈無覈處之道乎上疏還下送考績使之限內擧行
정조 23년
以刑曹坐不坐單子傳于兪岳柱曰在外參判許遞令該曹口傳差出待下批牌招
정조 23년
鄭尙愚以御營廳言啓曰本廳哨官吳億常時行己駭悖不可置之於將官之列爲先汰去之意敢啓傳曰知道
정조 23년
己未十二月初六日辰時上御便殿左承旨入侍時左承旨鄭尙愚假注書呂東植記注官金景煥承膺祚以次進伏訖上曰留院公事中全羅監司上疏持入也賤臣承命出持入仍命退承史以次退出
정조 23년
己未十二月初六日初更上御重熙堂坐直承旨入侍時右承旨徐有聞假注書呂東植記注官金景煥承膺祚以次進伏訖上曰戶曹郞廳待明朝待令而氷庫節目亦令持來事分付也仍命退承史以次退出
정조 23년
行都承旨李冕膺坐左承旨徐有聞坐右承旨未差左副承旨李魯春鑄字所進右副承旨兪岳柱坐直同副承旨崔獻重坐直注書洪奭周病金啓溫病假注書申緯仕呂東植仕直事變假注書南吉寬仕
정조 23년
徐有聞啓曰來十一日朝參日次矣敢稟傳曰停
정조 23년
徐有聞啓曰來十一日輪對日次矣敢稟傳曰爲之
정조 23년
崔獻重啓曰御營廳將官來言今日本廳軍兵日次私習云矣敢啓傳曰知道
정조 23년
李冕膺啓曰左承旨鄭尙愚今日不爲仕進卽爲牌招何如傳曰許遞前望單子入之待下批牌招察任
정조 23년
李冕膺啓曰承旨仕進前諸臣之無得入去古例卽然而今日放鑰後宣傳官李基鼎不待臣等之入先爲入去事未前有萬萬可駭所當重勘而本院請推之外無他可施之罰何以爲之敢稟傳曰拿處
정조 23년
以李基鼎囚單子傳于李冕膺曰分揀放送
정조 23년
承旨前望單子入之李殷模落點